<b>שאלה </b>ותורינו איש יהודי היה חייב לאשה אחת סך [מה] ונתן בידה משכון ויהי לימים ותנשא האשה ונתן לבעלה בכלל הנדונייא אשר הכניסה לו זה המשכון וזה היה קודם השמטה והוא ידע כי משכון זה היה מונח על סך מה ולא עברו ימים ותמת האשה קודם השמטה וירשה הבעל כדת מה לעשות אחר עבור שנת השמטה בבא בעל המשכון ליקח משכונו ובעל האשה השיב עד אשר תפרע את אשר לקחת עליו שהוא כך וכך יורנו אם חייב הבעל לתת משכונו בלי שום פרעון או לא: